*\*UE*

*Proiect*

**Parlamentul Republicii Moldova**

**LEGE**

Cu privire la modificarea Codului muncii al Republicii Moldova nr. 154/2003

Parlamentul adoptă prezenta lege organică.

Prezenta lege transpune **Directiva 2003/88/CE a Parlamentului European și a Consiliului din 4 noiembrie 2003** *privind anumite aspecte ale organizării timpului de lucru*, parțial transpune **Directiva (UE) 2019/1152 a Parlamentului European și a Consiliului din 20 iunie 2019** *privind transparența și previzibilitatea condițiilor de muncă în Uniunea Europeană* și **Directiva UE 1158/2019** *privind echilibrul de viață profesională și cea privată a părinților și îngrijitorilor.*

**Articolul I. -** **Codul muncii al Republicii Moldova nr. 154/2003 (Monitorul Oficial al Republicii Moldova, 2003, nr. 159-162, art. 648),** cu modificările ulterioare, se modifică după cum urmează:

**1.** **Articolul I** se completează cu următoarele noțiuni, după cum urmează:

**„timp de lucru** - perioadă în care salariatul se află la locul de muncă, la dispoziția angajatorului și își exercită activitatea sau funcțiile, în conformitate cu legislația în vigoare;

**perioadă de repaus -** perioadă care nu este timp de lucru;

**timp de noapte** - perioadă de minimum șapte ore care trebuie să includă, în orice caz, intervalul cuprins între miezul nopții și ora 5 dimineața;

**lucrător de noapte –** salariatul care, pe timpul nopții, muncește cel puțin trei ore din timpul de lucru zilnic normal sau care poate realiza noaptea o anumită parte din timpul său de lucru anual, după consultarea cu partenerii sociali sau reglementată prin convenții sau contracte colective încheiate la nivel național sau ramural;

**muncă în schimburi** - modul de organizare a lucrului în echipă, în conformitate cu care salariații se succed la aceleași posturi de lucru în conformitate cu un anumit grafic, inclusiv prin rotație, și care poate fi de tip continuu sau discontinuu, impunând salariaților necesitatea de a realiza o muncă la ore diferite într-o perioadă dată de zile sau săptămâni;

**lucrător în schimburi** - salariatul al cărui program de lucru se desfășoară în schimburi;

**lucrător mobil** - salariatul care face parte din personalul rulant sau navigant al unei întreprinderi care efectuează servicii de transport de pasageri sau de mărfuri pe cale rutieră, aeriană sau pe căile navigabile interioare;

**repaus suficient** - perioade de repaus regulate a căror durată se exprimă în unități de timp și care sunt suficient de lungi și de continue pentru a evita ca salariații să se rănească sau să producă vătămarea colegilor lor sau a altor persoane și să nu își dăunează propriei sănătăți, pe termen lung sau scurt, ca rezultat al oboselii sau al altor ritmuri de lucru neregulate;

**ucenic**- persoana fizică cu capacitate de muncă, cu care a fost încheiat un contract de ucenicie, unde persoana fizică este cetățean al Republicii Moldova, cetățean străin sau apatrid, cu excepțiile prevăzute de legislația în vigoare privind integrarea străinilor în Republica Moldova.

**program de ucenicie**- activitatea specifică, organizată de angajator și desfășurată de ucenic pe o perioadă de timp limitată în cadrul unui angajator, care are ca scop aprofundarea cunoștințelor teoretice, formarea, îmbunătățirea abilitaților practice și/sau dobândirea de noi abilități sau competențe.

**contract de ucenicie**- contractul încheiat între ucenic și angajator în formă scrisă, pe durată determinată, în temeiul căruia un ucenic se obligă să însușească programul de ucenicie, și să desfășoare o activitate, conformă programului de ucenicie însușit, pentru și sub autoritatea unui angajator, care se obligă să îi stabilească un program de ucenicie și să îi asigure o îndemnizație de ucenicie și tot necesarul pentru realizarea programului de ucenicie.”

**program de lucru** - programul care stabilește orele și zilele când începe și când se încheie prestarea muncii;

**ore și zile de referință** - intervalele orare din anumite zile în care poate fi prestată munca la cererea angajatorului;

**model de organizare a muncii** - forma de organizare a timpului de muncă și repartizarea sa în funcție de un anumit model stabilit de angajator;

**munci ușoare** - toate muncile care, prin natura proprie sarcinilor pe care le presupun și a condițiilor specifice în care acestea sunt efectuate: nu pot aduce atingere securității, sănătății sau dezvoltării copiilor și nu sunt de natură să aducă atingere instruirii și pregătirii profesionale ale acestora;

noțiunea „**angajator**” se completează la final cu sintagma „și/sau persoană juridică (unitate) sau persoană fizică la care ucenicul desfășoară o activitate specifică, în baza unui contract de ucenicie”.**”**

**2. Articolul 71 se completează cu alin. (3), cu următorul cuprins:**

*„(3) Atragerea persoanelor fizice care nu au atins vârsta de 16 ani, în condițiile prevederilor art.46, pentru prestarea muncii nedeclarate este interzisă.”*

**3. Articolul 46 alin. (3) se completează și va avea următorul cuprins:**

după textul *„15 ani”* cu textul „*pentru exercitarea de munci ușoare”* și cu propoziție nouă cu următorul cuprins:

*„(3) Prin derogare, se permite atragerea la activități culturale, artistice, sportive sau publicitare a persoanelor fizice care nu au atins vârsta de 15 ani. Condițiile specifice exercitării muncii ușoare se stabilesc de către Guvern*.”

**4. Art. 48** se completează cu următorul cuprins:

**-** alin. (1) după cuvîntul *„informa*” cu textul *„în scris*”;

- alin. (3) lit. a) după textul *„durata muncii în străinătate”* cu textul *„cu indicarea țării”.*

**5. La art. 49 alin. (1) lit. m)** textul *„perioada de probă, după caz”* se completează cu textul *„și ținând cont de prevederile art. 60-63 din prezentul Cod;”*

**6. Art. 62** se completează cu o literă nouă (i1) cu următorul cuprins:

„i1) persoanele angajate după încetarea contractului de ucenicie la același angajator.”

**7.** **Se completează cu art. 741 și 742 cu următorul cuprins:**

**„Articolul 741 Interimatul**

(1) Exercitarea temporară a unei funcţii de conducere se realizează prin asigurarea interimatului de către salariat din aceeaşi instituție care îndeplineşte condiţiile de bază şi cerinţele specifice funcției, şi care nu are sancţiuni disciplinare nestinse în condiţiile prezentului cod. Nu se consideră interimat situaţia cînd funcţia de conducere este exercitată temporar de către adjunctul titularului funcţiei în cauză.

(2) Dacă funcţia de conducere este vacantă, prevederile alin.(1) se aplică de către salariatul/instituția care are competenţa legală de numire în funcţie pe o perioadă de cel mult 6 luni pe an.

(3) Perioada specificată la alin.(2) poate fi prelungită cu cel mult 6 luni dacă instituția a organizat concurs şi funcţia nu a fost ocupată, în condiţiile prezentului cod.

(4) În cazul unei funcţii de conducere temporar vacante, măsura prevăzută la alin. (1) se dispune de către salariatul/instituția care are competenţa legală de numire în funcţie pînă la data expirării termenului de suspendare a raporturilor de serviciu ale titularului funcţiei, a termenului detaşării sau a perioadei pentru care salariatul asigură interimatul unei funcţii de conducere.

(41) Asigurarea interimatului, precum şi încetarea acestuia se dispun sau, după caz, se constată prin act administrativ al salariatul/instituția care are competentă legală de numire în funcție.

(42) Pe perioada asigurării interimatului, ocuparea de către o altă persoană a funcției persoanei care asigură interimatul se face pe o perioadă determinată.

**Articolul 742** Salarizarea în caz de exercitarea temporară a unei funcții de conducere (interimat)

(1) În perioada interimatului, salariatul care exercită temporar o funcție de conducere are dreptul la salariul de bază corespunzător acestei funcții, și beneficiază de drepturile salariale aferente funcției de conducere respective.

(2) Dacă salariul lunar prevăzut pentru funcția în care este asigurat interimatul este inferior celui de care persoana beneficia pentru funcția anterioară, se va păstra salariul lunar corespunzător funcției de bază.

(3) Interimatul unei funcții de conducere se realizează prin numirea temporară a unui salariat angajat, cu acordul scris al acestuia, care îndeplinește condițiile specifice pentru ocuparea funcției de conducere respective, dacă legile speciale nu prevăd altfel.

(31) Nu se consideră interimat situația când funcția de conducere este exercitată temporar de către locțiitorul titularului funcției în cauză.

(4) Interimatul funcției de conducere poate fi asigurat pentru o perioadă de maximum 6 luni, care poate fi prelungită, cu acordul scris al persoanei care asigură interimatul, cu încă 6 luni, dacă legile speciale nu prevăd altfel.**”**

**8. Articolul 78** **alin. (1) se completează cu litera b2), cu următorul cuprins:**

*„b2) concediu neplătit pentru îngrijirea unei rude sau a unui membru din gospodărie.”*

**9.****Articolul 96 alin. (2) se modifică cu următorul cuprins:**   
„litera a) are cuprins nou:  
*a) 14 ore pentru persoanele fizice care nu au atins vârsta de 15 ani;*

iar litera a) devine litera a1) cu următorul cuprins:  
*a1) 24 de ore pentru salariaţii în vîrstă de la 15 la 16 ani;”*

**10. Art. 101**:

**- se completează cu alineatul (61) cu următorul cuprins:**

*„Prin derogare de la dispozițiile alineatului (6), durata întreruperii în muncă organizată în două schimburi nu poate fi mai mică decît 11 ore după timpul de muncă din schimbul precedent (inclusiv pauza pentru masă) în decursul unei perioade de 24 de ore.*

* **alin. (11) - se abrogă.**

**11. La art. 104:**

- **alin. (51)** textul *„de 4 luni”* se substituie cu textul *„din motive obiective sau tehnice sau privind organizarea muncii, acordurile colective să stabilească perioade de referință de până la 6 luni calendaristice sau, prin excepție, până la 12 luni calendaristice”;*

- se completează cu **alin. (81)** cu următorul cuprins:

*„(81) Salariatul poate exprima acordul sau refuzul de a presta munca suplimentară în formă scrisă pe suport de hârtie* ***sau inclusiv prin schimbul de documente electronice cu utilizarea semnăturii electronice avansate calificate****, până la atragerea efectivă la muncă suplimentară.”*

**12. La art. 107** cuvîntul *„repaus”* se completează cu cuvîntul *„suficient”.*

**13.** **Articolul 114**, alin. (2) se completează cu litera e), cu următorul cuprins:

*„e) perioada aflării în concediu pentru îngrijirea unei rude sau a unui membru din gospodărie;”*

**14. Articolul 118** **alin. (4) se completează cu o propoziție nouă cu următorul cuprins:**

*„(4) Nerespectarea acestei obligații de către angajator va atrage răspunderea contravențională a acestuia potrivit prevederilor art. 55 lit. d) din Codul contravențional nr. 218/2008.”*

**15. După articolul 123 se completează cu articol nou 1231 cu următorul cuprins după cum urmează:**

„Articolul 1231. Concediu neplătit pentru îngrijirea unei rude sau a unui membru din gospodărie.

(1)    Concediul neplătit pentru îngrijirea unei rude sau a unui membru din gospodărie se acordă salariatului în baza unei cereri scrise, pe o durată de 5 zile lucrătoare, acordate o singură dată, într-un an calendaristic,  pentru oferirea de îngrijire unei rude (fiica, fiu, mamă, tatăl sau soțul/soția salariatului)  sau unui membru din gospodăria salariatului, ca urmare a unor probleme medicale grave.

 (2)   La cerere, salariatul va anexa următoarele acte:

 - copia buletinului de identitate sau a certificatului de naștere a persoanei pentru care se solicită concediul;

- declarația pe propria răspundere a salariatului, din care să rezulte faptul că persoana căreia salariatul îi oferă îngrijire sau sprijin locuiește în aceeași locuință cu acesta cel puţin pe perioada concediului de îngrijire;

- certificatul confirmativ cu privire la problema medicală gravă, eliberat de instituția medico-sanitară.”

**16. Articolul 143 se completează cu alin. (11) cu următorul cuprins:**

*„(11) Părțile pot stabili, pe calea parteneriatului social și/sau pe calea contractuală, ca efectuarea achitărilor în caz de încetare a contractului individual de muncă să fie efectuată cel târziu (la data stabilită în contract) odată cu plata ultimului salariu al salariatului demisionat”.*

**17. Articolul 195** se completează cu alin. (3) cu următorul cuprins:

*„(3) Perioada în care salariatul urmează o formare profesională gratuită impusă de angajat, care se desfășoară în afara locului obișnuit (permanent) de muncă, în localurile prestatorului serviciilor de formare și în care nu își exercită atribuțiile obișnuite și constituie timp de lucru”.*

**18. Art. 216** se modifică după cum urmează:

**alin. (1) va avea următorul cuprins:**

*„(1) Contractul de ucenicie se încheie în formă scrisă și se reglementează de prevederile dedicate uceniciei din prezentul cod şi de alte acte normative cu privire la ucenicie.”*

**alin. (2) va avea următorul cuprins:**

*„(2) Modul şi condițiile de desfășurare a uceniciei, precum și cerințele suplimentare, celor prevăzute de prezentul cod, față de contractul de ucenicie, se stabilesc de Guvern.”*

**19. Art. 217** se modifică după cum urmează:

din denumire se exclude sintagma *„contractului de ucenicie şi al”*

**alin.(1)** **va avea următorul cuprins** *„Contractul de formare profesională continuă va include:”*

**din alin.(1) lit. b) se exclude** sintagma *„ucenicul sau”*

**din alin.(1) lit. f) se exclude** sintagma *„uceniciei sau”*

**din alin.(1) lit. g) se exclude** sintagma *„uceniciei sau”*

**în alin.(2) sintagma** *„Contractul de ucenicie şi contractul de formare profesională continuă pot”* se substituie cu sintagma *„contractul de formare profesională continuă poate”.*

**20. Art. 218 alin.(5)** după cuvântul *„prevăzute de”* se completează cu sintagma *„acte normative aplicabile uceniciei și”*, ulterior după text.

**21. În art. 219 alin.(1)** după cuvântul *„ucenicilor”* se completează cu sintagma *„care au încheiat contract de ucenicie”*, ulterior după text.

**22. Art. 221** va avea următorul cuprins:

*„Temeiurile de încetare (desfacere) a contractului de ucenicie se stabilesc de Guvern”.*

**23. Articolul 327 alin. (1)** după textul *„acte normative”* se completează cu următorul cuprins *„ținând cont de prevederile art. 371-372 din prezentul Cod”.*

**Art. II. –**  (1) Prevederile articolului I pct. 2, 3, 9 și 17-22 intră în vigoare în termen de 6 luni de la data intrării în vigoare a prezentei legi.

(2) Guvernul, în termen de 6 luni de la data publicării a prezentei legi va aduce actele sale normative în concordanță cu prezenta lege**.**

**PREȘEDINTELE PARLAMENTULUI**